1917. október 1-én a Prosecco repterén állomásozó 42. vadászrepülő-századhoz irányították. Néhány héttel később, október 24-én megkezdődött a tizenkettedik isonzói csata, amely a caporettói áttöréssé fejlődött. Gräser az első három nap során négy ellenséges repülőgépet lőtt le és bekerült az ászpilóták elit klubjába. Repülőgépe oldalára felfestett jelvénye a fülesbagoly volt. Az ütközet december 2-i befejezéséig négy újabb légi győzelmet aratott (többek között egy megfigyelőballont és három hidroplánt lőtt le).